U Sagittarii

U Sagittarii je premenná hviezda v súhvezdí Strelec. Je súčasťou otvorenej hviezdokopy M25. Jej jasnosť sa mení od 6,3 po 7,1 mag s periódou 6,745 dňa. Zmeny jasnosti sa dajú pozorovať aj bežným triédrom. 

Je to pulzujúci nadobor, typická cefeida I. typu a v ďalekohľade má nápadnú žltú farbu. Jej premenlivosť bola objavená v roku 1866, medzi cefeidy ju zaradil J. B. Irwin v roku 1956. Vek hviezdy je iba 90 miliónov rokov. Vďaka U Sagittarii sa podarilo veľmi presne zmerať vzdialenosť celej hviezdokopy M25 od nás, ktorá je 2000 svetelných rokov.

 Zdroj 


Kategória:Súhvezdie Strelec
Kategória:Cefeidy
Kategória:Žlté nadobry